Document ID: 32005R1046

KOMISSION ASETUS (EY) N:o 1046/2005,
annettu 4 päivänä heinäkuuta 2005,
neuvoston päätöksen 2003/286/EY soveltamista koskevien yksityiskohtaisten sääntöjen vahvistamisesta eräille Bulgarian tasavallasta peräisin oleville viljatuotteille yhteisön tariffikiintiöinä annettujen myönnytysten osalta sekä asetuksen (EY) N:o 2809/2000 muuttamisesta annetun asetuksen (EY) N:o 958/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehdyn pöytäkirjan tekemisestä 8 päivänä huhtikuuta 2003 tehdyn neuvoston päätöksen 2003/286/EY (1) ja erityisesti sen 3 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi 18 päivänä huhtikuuta 2005 tehdyn neuvoston ja komission päätöksen 2005/430/EY (2) ja erityisesti sen 2 artiklan,
sekä katsoo seuraavaa:
(1)
Päätöksen 2003/286/EY mukaisesti yhteisö sitoutuu vahvistamaan tullittomat tuontitariffikiintiöt Bulgariasta tuotavalle vehnälle, vehnän ja rukiin sekaviljalle, vehnägluteenille sekä maissille. Markkinointivuonna 2003/2004 kyseiset kiintiöt olivat 250 000 ja 80 000 tonnia. Komission asetuksessa (EY) N:o 958/2003 (3) vahvistetaan kyseisten tariffikiintiöiden hallinnointia koskevat yksityiskohtaiset säännöt.
(2)
Päätöksen 2005/430/EY mukaisesti yhteisö sitoutuu lisäämään 1 päivästä heinäkuuta 2005 Bulgariasta tuotavan vehnän, vehnän ja rukiin sekaviljan sekä vehnägluteenin tullittoman tuontitariffikiintiön määrää 352 000 tonniin, jolloin vuotuinen lisäys on 32 000 tonnia. Asetuksen (EY) N:o 958/2003 liite I olisi mukautettava lisäyksen huomioon ottamiseksi
(3)
Sen vuoksi on syytä muuttaa asetus (EY) N:o 958/2003.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 958/2003 liite I tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 2005.

Labels: 3
17
18